Edward J. Cowan haes tracit the first appearance o Scota in leeteratur tae the 12t century. Scota appears in the Erse chronicle Book of Leinster (conteenin a redaction o the Lebor Gabála Érenn). Housomeivver a recension foond in a 11t-century manuscript o the Historia Brittonum conteens an earlier reference tae Scota. The 12t-century sources state that Scota wis the dochter o a Egyptian pharaoh, a contemporar o Moses, who marriet Geytholos (Goídel Glas) an became the eponymous foonders o the Scots an Gaels Efter bein exiled frae Egyp. The earliest Scots sources claim Geytholos wis ""a certain keeng o the kintras o Greece, Neolus, or Heolaus, by name"", while the Lebor Gabála Érenn Leinster redaction in contrast describes him as a Scythie. Ither manuscripts o the Lebor Gabála Érenn conteen a variant legend o Scota's husband, no as Goídel Glas but insteid Mil Espaine an connect him tae auncient Iberie.